Må ikke forveksles med Alistair Campbell (akademiker).

**Alistair Te Ariki Campbell** (født 25. juni 1925, død 16. august 2009) var en forfatter fra New Zealand som var kjent for sin poesi og noveller.

Campbell var født på Rarotonga (Cookøyene), men levde det meste av sitt liv i New Zealand, hovedsakelig i regionen Wellington, og i flere tiår i Pukerua Bay (Porirua).

Han fikk døpenavnet Alistair Campbell, men la til Te Ariki, det vil si «høvding» etter å ha reist tilbake til Cookøyene hvor han oppdaget at hans bestefar hadde bånd til høvdingverdigheten på stedet. Hans far, Jock Campbell, var fra New Zealand og hadde skotske aner, mens hans mor, Teu, var Cookøyene-maori fra øya Penrhyn. Han vokste opp i et hjem for foreldreløse i Dunedin på Sørøya i New Zealand sammen med sin bror etter morens død. Moren døde av tuberkulose i 1932, 28 år gammel, og faren begynte å drikke tett og døde i løpet av ett år. 

I intervjuer har Campbell innrømmet at de neste årene var blanke i hukommelsen på grunn av sorgen han følte og mye av det han senere har skrevet kan tolkes som et forsøk på å fylle tomrommet. Han flyttet senere til Wellington og ble medlem av Wellington-gruppen på 1950-tallet, en sammenslutning av forfattere som hovedsakelig hadde en felles motforestilling vis-à-vis Allen Curnow, en annen, kjent forfatter fra New Zealand.

Hans første hustru var poeten Fleur Adcock (født 1934). Etter at han ble skilt ble han gift på nytt med en annen poet, Aline Margaret (Meg) Anderson (1927–2007).

Fra 1976 til 1979 var han president i New Zealand-avdelingen for International P.E.N.

Hans første diktsamling kom i 1950, *Mine Eyes Dazzle*, som inkluderte diktene «The Return» og «Elegy». Diktet «The Return» har blitt satt til elektronisk musikk av Douglas Lilburn. I 1961 utga han sin første novellesamling, *The Happy Summer*, som var skrevet for barn.

Campbell var offiser av New Zealands fortjenstorden.

Referanser
----------

1. 1 2   Gemeinsame Normdatei, GND-ID 123859174, besøkt 12. august 2015[Hentet fra Wikidata]
2. 1 2   Brockhaus Enzyklopädie, oppført som Alistair Te Ariki Campbell, Brockhaus Online-Enzyklopädie-id campbell-alistair-te-ariki[Hentet fra Wikidata]
3. 1 2   Social Networks and Archival Context, oppført som Alistair Campbell (poet), SNAC Ark-ID w65x4n1h, besøkt 9. oktober 2017[Hentet fra Wikidata]
4. ↑   www.radionz.co.nz[Hentet fra Wikidata]
5. ↑  Deutsche Nationalbibliothek; Staatsbibliothek zu Berlin; Bayerische Staatsbibliothek; Østerrikes nasjonalbibliotek (på de, en), *Gemeinsame Normdatei*, Wikidata Q36578,
6. ↑   creativenz.govt.nz[Hentet fra Wikidata]
7. ↑  New Year Honours 2005 Arkivert 21. mai 2010 hos Wayback Machine. Cabinet Office, Honours Secretariat, besøkt 1. januar 2010.

Eksterne lenker
---------------

* Author entry from The Oxford Companion to New Zealand Literature Arkivert 1. april 2008 hos Wayback Machine.
* Alistair Te Ariki Campbell and Maurice Gee pictured at the 2005 Going West literary festival, from LeafSalon
* Biography at the New Zealand Electronic Poetry Centre

|  |  |
| --- | --- |
| Oppslagsverk/autoritetsdata | Store norske leksikon **·** Dictionary of New Zealand **·** Prabook **·** Brockhaus Enzyklopädie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |